Skelbiamos apklausos Specialiųjų sąlygų

2 priedas „Pasiūlymo forma“

**PAVOJINGŲ MEDŽIŲ GENĖJIMO IR ŠALINIMO PASLAUGŲ TECHNINĖ SPECIFIKACIJA**

1 lentelė

|  |  |
| --- | --- |
| Paslaugų gavėjas arba Regioninis padalinys | VĮ Valstybinių miškų urėdijos Dubravos regioninis padalinys (toliau Paslaugų gavėjas). |
| Paslaugos | Paslaugų gavėjas perka pavojingų medžių genėjimo ir šalinimo paslaugas 2024 metams.  Numatomų pirkti pavojingų medžių genėjimo ir šalinimo paslaugų technologinės savybės/paslaugų aprašymas nurodytas 2 lentelėje. |
| Paslaugų kiekis/apimtys | Paslaugų kiekis/apimtys nurodytos 3 lentelėje. |
| BVPŽ klasifikatoriaus kodas | 77211400-6 Medžių kirtimo paslaugos |
| Paslaugų teikimo vieta | VĮ Valstybinių miškų urėdijos Dubravos regioninio padalinio teritorijoje/teritorijose (Kauno ir Jonavos miesto bei rajono teritorijose esančiuose valstybinės reikšmės miškuose). |
| Paslaugų teikimo terminas | Nuo Sutarties įsigaliojimo (sutartis įsigalioja Šalims ją pasirašius) iki 2024 m. gruodžio 31 d. su galimybe pratęsti 2 kartus po 12 mėn. |
| Paslaugos pirkimas vyks pagal žaliuosius kriterijus | Paslaugų pirkimui bus taikomi minimalūs aplinkos apsaugos kriterijai:  1. Teikiant Paslaugas laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, paslaugų perdavimo–priėmimo aktai Užsakovui turi būti pateikti tik elektroniniu formatu, o dokumentacija, kuri turi būti pasirašoma ir paslaugų perdavimo–priėmimo aktai turi būti pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.  2. tvarkyti  atliekas: organinės atliekos (sudžiūvę lapai, genėjimo atliekos, žolė ir kt.) – kompostuojamos, sumedėjusios organinės atliekos (šakos ir kt.) – smulkinamos ir naudojamos plotams mulčiuoti, pakuočių atliekos (popierius, plastikas ir kt.) – rūšiuojamos.  3. pavojingų medžiagų atliekos - alyva (variklinė ir grandininė) patekusi į aplinką, išskyrus alyvos atliekas susidarančias mechanizmų (krūmapjovių, grandininių pjūklų su vidaus degimo varikliais) darbo metu, surenkama ir perduodama atliekas tvarkančiai įmone;  4. Tiekėjas turi pranešti užsakovui apie kiekvieną invazinį augalą ar gyvūną ir, suderinus su užsakovu, imtis atitinkamų veiksmų. |
| Paslaugų teikėjas | Tiekėjas, su kuriuo sudaryta Sutartis pavojingų medžių genėjimo ir šalinimo paslaugų teikimui. |

Numatomų pirkti Paslaugų technologinės savybės/paslaugų aprašymas nurodyti 2 lentelėje:

2 lentelė

|  |  |  |
| --- | --- | --- |
| **Eil.**  **Nr.** | **Paslaugų pavadinimas** | **Paslaugų technologinės savybės/paslaugų aprašymas** |
| 1. | Pavojingų medžių genėjimo ir šalinimo paslaugos | 1. Pavojingų medžių genėjimo ir šalinimo paslaugos (toliau – Paslaugos) vykdomos Dubravos regioninio padalinio ir Kauno bei Jonavos miesto teritorijoje esančiuose valstybinės reikšmės miškuose.  2. Paslaugų teikėjas į nurodytą pavojingo medžio genėjimo ar šalinimo vietą turi atvykti ne vėliau kaip per 48 (keturiasdešimt aštuonias) valandas nuo pranešimo gavimo (telefonu) iš Perkančiosios organizacijos atstovo. Esant ekstremaliai situacijai (medžiui ar jo šakoms užgriuvus elektros liniją, kelią ar susidarius situacijai, kuri gresia žmonių saugumui) Paslaugų teikėjas į nurodytą pavojų keliančio medžio lokacijos vietą turi atvykti ne vėliau kaip per 12 (dvylika) valandų nuo iš Perkančiosios organizacijos pranešimo gavimo momento.  3. Medžių pjovimo, genėjimo Paslaugos gali būti vykdomos prie judrių gatvių, šalia gyvenamųjų pastatų, elektros laidų, tvorų, automobilių stovėjimo aikštelių ar kitose sunkiai prieinamose vietose. Dažnu atveju privažiuoti su autobokšteliu neįmanoma, todėl turi būti įvertinta galimybė Paslaugas atlikti naudojant arboristinę ir aukštalipio įrangą. Turi būti įvertinta galimybė atlikti tokių medžių genėjimo ar šalinimo Paslaugas.  4. Po medžio nupjovimo mediena turi būti sortimentuojama nurodytais ilgiais arba medis nupjaunamas nuo kelmo, paguldomas ant žemės ir nesortimentuojamas (pagal girininkijų darbuotojų nurodymą), o šakos ir iškirsti krūmai sukraunami miško valdoje į krūvas. Nupjautas (pašalintas) pavojingas medis yra Dubravos regioninio padalinio nuosavybė.  5. Paslaugų teikėjui atlikus Paslaugas (pavojingo medžio genėjimo ar šalinimo) surašomas atliktų Paslaugų aktas, kuriame nurodoma Paslaugų atlikimo vieta, apimtis ir kaina. Aktą pasirašo Paslaugų teikėjo ir Perkančiosios organizacijos atstovai. Paslaugų atlikimo aktas yra būtinas Perkančiajai organizacijai teikiamos sąskaitos-faktūros priedas.  6. Atliekant Paslaugas, Paslaugų teikėjas atsako už savo darbuotojų bei asmenų, esančių Paslaugų atlikimo vietoje, saugą ir sveikatą. |

3 lentelė

|  |  |  |
| --- | --- | --- |
| **Eil.**  **Nr.** | **Paslaugų pavadinimas** | **Mato vnt.** |
|
| 1. | Pavojingų medžių pašalinimas kartu su nugenėjimu ir sutvarkymu, kai 1,3 m. aukštyje medžio diametras iki 48 cm. | 75 vnt. |
|
| 2. | Pavojingų medžių pašalinimas kartu su nugenėjimu ir sutvarkymu kai 1,3 m. aukštyje medžio diametras daugiau ar lygu 48 cm. | 60 vnt. |
|
| 3. | Arboristinis (aukštalipinis) pavojingų medžių pjovimas kartu su nugenėjimu ir sutvarkymu, kai 1,3 m. aukštyje medžio diametras iki 48 cm. | 75 vnt. |
|
| 4. | Arboristinis (aukštalipinis) pavojingų medžių pjovimas kartu su nugenėjimu ir sutvarkymu, kai 1,3 m. aukštyje medžio diametras daugiau ar lygu 48 cm. | 60 vnt. |
|
| 5. | Pavojingų medžių pjovimas naudojant kreipiamuosius lynus ir gerves ar autokeltuvą kartu su nugenėjimu ir sutvarkymu, kai 1,3 m. aukštyje medžio diametras iki 48 cm. | 75 vnt. |
|
| 6. | Pavojingų medžių pjovimas naudojant kreipiamuosius lynus ir gerves ar autokeltuvą kartu su nugenėjimu ir sutvarkymu, kai 1,3 m. aukštyje medžio diametras daugiau ar lygu 48 cm. | 65 vnt. |
|
| 7. | Pavojingų medžių nupjovimas negenint ir nesortimentuojant kai 1,3 m. aukštyje medžio diametras iki 48 cm. | 75 vnt. |
| 8. | Pavojingų medžių nupjovimas negenint ir nesortimentuojant kai 1,3 m. aukštyje medžio diametras daugiau arba lygu 48 cm. | 50 vnt. |
| 9. | Pavojingų medžių genėjimas spec. priemonėmis | 95 val. |
| 10. | Teritorijos sutvarkymas, kertant traką, bei kitus nepavojingus medžius | 100 val. |
| 11. | Kiti su pavojingų medžių nupjovimu susiję darbai | 200 val. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_